CELEX: 32012R0333
Language: lt
Date: 2012-04-19 00:00:00
Title: 2012 m. balandžio 19 d. Komisijos įgyvendinimo reglamentas (ES) Nr. 333/2012 dėl leidimo naudoti kalio diformiato preparatą kaip visų rūšių gyvūnų pašarų priedą ir kuriuo iš dalies keičiamas Reglamentas (EB) Nr. 492/2006  Tekstas svarbus EEE

20.4.2012   
            
            
               LT
            
            
               Europos Sąjungos oficialusis leidinys
            
            
               L 108/3
            
         KOMISIJOS ĮGYVENDINIMO REGLAMENTAS (ES) Nr. 333/2012
   2012 m. balandžio 19 d.
   dėl leidimo naudoti kalio diformiato preparatą kaip visų rūšių gyvūnų pašarų priedą ir kuriuo iš dalies keičiamas Reglamentas (EB) Nr. 492/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);
            
         
               (2)
            
            
               pagal Direktyvą 70/524/EEB Komisijos reglamentu (EB) Nr. 492/2006 (3) kalio diformiatą (CAS numeris 20642–05–1) leidžiama nuolat naudoti kaip visų rūšių gyvūnų pašarų priedą. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į Bendrijos pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti kalio diformiatą kaip visų rūšių gyvūnų pašarų priedą ir priskirti jį priedų kategorijai „technologinai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2011 m. gruodžio 13 d. priimtoje nuomonėje padarė išvadą (4), kad siūlomomis naudojimo sąlygomis kalio diformiatas nedaro nepageidaujamo poveikio gyvūnų sveikatai, vartotojų sveikatai arba aplinkai ir kad priedas veiksmingai pratęsia žalių žuvų ir šalutinių žuvų produktų laikymo trukmę. Tarnyba konstatavo, kad jei bus imtasi tinkamų apsaugos priemonių, nekils jokių saugos problemų. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Etaloninė laboratorija;
            
         
               (5)
            
            
               atlikus kalio diformiato vertinimą, nustatyta, kad Reglamento (EB) Nr. 1831/2003 5 straipsnyje išdėstytos leidimo išdavimo sąlygos yra įvykdytos. Taigi, kaip nurodyta šio reglamento priede, leidimas naudoti minėtą medžiagą turėtų būti išduotas;
            
         
               (6)
            
            
               išdavus naują leidimą pagal šį reglamentą, Reglamento (EB) Nr. 492/2006 3 straipsnio ir III priedo nuostatas reikėtų išbraukti;
            
         
               (7)
            
            
               kadangi leidimo naudoti pašarų priedą išdavimo sąlygų pakeitimai nėra susiję su sauga, tikslinga numatyti pereinamąjį laikotarpį turimoms premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Reglamentu (EB) Nr. 492/2006;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „konservantai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Išbraukiamas Reglamento (EB) Nr. 492/2006 3 straipsnis ir jo III priedas.
   3 straipsnis
   Pagal Direktyvą 70/524/EEB prieš įsigaliojant šiam reglamentui paženklinti premiksai ir kombinuotieji pašarai, kurių sudėtyje yra kalio diformiato, kaip nustatyta Reglamentu (EB) Nr. 492/2006, gali būti toliau tiekiami rinkai ir naudojami kol baigsis atsargos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 89, 2006 3 28, p. 6.
   
      (4)  EMST leidinys, 2012 m.; 10(1):2530.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Veikliosios medžiagos kiekis mg vienam kilogramui visaverčio pašaro, kurio drėgnis 12 %
               
            
                  
                     Technologinių priedų kategorija. Funkcinė grupė: konservantai
                  
               
            
                  1a237a
               
               
                  —
               
               
                  Kalio diformiatas
               
               
                  
                               
                           
                           
                              
                                 Priedo sudėtis
                              
                              
                                           
                                       
                                       
                                          Kalio diformiatas: 50 ± 5 %,
                                       
                                    
                                           
                                       
                                       
                                          Vanduo: 50 ± 5 %.
                                       
                                    
                        
                               
                           
                           
                              
                                 Veikliosios medžiagos apibūdinimas
                              
                              Kalio diformiatas
                              CAS Nr. 20642–05–1
                              C2H3O4K
                              Pagamintas cheminės sintezės būdu
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Kaliui pašarų priede nustatyti:
                                          EN ISO 6869: Atominės sugerties spektroskopija (AAS) arba EN 15510: Indukciškai sujungtos plazmos atomų emisijos spektrometrija (ICP-AES)
                                       
                                    
                                           
                                       
                                       
                                          Visam formiato kiekiui pašarų priede nustatyti: EN 15909: Atvirkštinė fazė UV HPLC
                                          Premiksuose ir pašaruose esančiam visam formiato kiekiui nustatyti:
                                          didelio slėgio jonus išskirianti skysčių chromatografija naudojant ultravioletinius spindulius arba lūžio rodiklio nustatymas (HPLC-UV/LR) arba jonų chromatografijos metodas su elektrinio laidžio nustatymu (JC/ELN).
                                       
                                    
                        
               
                  Visų rūšių gyvūnai
               
               
                  —
               
               
                  —
               
               
                  —
               
               
                  
                              1.
                           
                           
                              Leidžiama naudoti tik žaliose žuvyse ir šalutiniuose žuvies produktuose, skirtuose pašarui, naudojant ne daugiau kaip 9 000 mg veikliosios medžiagos kalio diformiato viename kilograme žalios žuvies.
                           
                        
                              2.
                           
                           
                              Naudojant kiaulėms skirtuose pašaruose, įvairių šaltinių kalio diformiato mišinys neturi viršyti didžiausio leistino 18 000 mg kiekio viename kilograme visaverčio pašaro nujunkytiems paršeliams ir 12 000 mg kiekio viename kilograme visaverčio pašaro paršavedėms ir penimoms kiaulėms.
                           
                        
                              3.
                           
                           
                              Naudojimo instrukcijose nurodyti:
                              „Maksimalių leistinų dozių vartojimas vienu metu su kitomis organinėmis rūgštimis gali turėti kontraindikacijų.“
                           
                        
                              4.
                           
                           
                              
                                 „Sauga: tvarkant produktą reikia dėvėti kvėpavimo takų apsaugą, saugos akinius ir pirštines“.
                              
                           
                        
               
                  2022 m. gegužės 11 d.
               
            
         (1)  Išsamų analizės metodų aprašymą galima rasti Etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx